આ સીઝનમાં વધુ પડતું ખાવાની ટેવ ખોટી છે. પેટને હંમેશાં થોડુ ખાલી રાખવું, નહિતર ગમે ત્યારે અજીર્ણ થવાનો સંભવ, એટલા માટે આપણી સંસ્કૃતિમાં બહેનોનાં વ્રત, ઉપવાસ, એકટાણાં, પર્યુષણ, શ્રાવણ માસનાં એકટાણાં આ બધું આપણા બાપદાદાએ સમજીને જ ગોઠવેલું છે. ઉપવાસ એકટાણાં બહુ જરૂરી છે, પણ તેમાં વધારે ફરાળી વાનગીથી દૂર રહેજો. એક બાજુ વ્રત કરવાં અને બીજી બાજુથી ફરાળની મદદથી પેટને ફુલટેન્ક કરી નાખવું તેનો કોઈ અર્થ સરતો નથી.